b'\n_START_ARTICLE_\nPienoisautoilu\n_START_PARAGRAPH_\nPienoisautoilu on autourheilulaji, joka jaetaan kahteen osaan: ura-autoihin ja radio-ohjattaviin eli RC (Radio Controlled)-autoihin. Lajin s\xc3\xa4\xc3\xa4nt\xc3\xb6j\xc3\xa4 yll\xc3\xa4pit\xc3\xa4\xc3\xa4 Akk-motorsport. Pienoisautoilua harrastetaan yleens\xc3\xa4 paikkakunnan urheiluautoiluseuroissa (UA), jotka pit\xc3\xa4v\xc3\xa4t my\xc3\xb6s ratoja yll\xc3\xa4. Pienoisautoilu on organisoitunut kansainv\xc3\xa4lisesti. Euroopan pienoisautoilun kattoj\xc3\xa4rjest\xc3\xb6 on EFRA ja maailman IFMAR. USA:ssa toimii maailman suurin RC-autoj\xc3\xa4rjest\xc3\xb6 ROAR._NEWLINE_Pienoisautoilun voi aloittaa ottamalla yhteytt\xc3\xa4 paikkakunnan UA:n pienoisautoiluvastaavaan.\n_START_SECTION_\nRC-autoradat\n_START_PARAGRAPH_\nRC-autoradat jakaantuvat tyypilt\xc3\xa4\xc3\xa4n sis\xc3\xa4ratoihin ja ulkoratoihin. Sis\xc3\xa4ratojen pinta on kokolattiamattoa (mattorata) ja ulkoratojen joko asfalttia (asfalttirata-autot) tai savea (maastoautot). Ratapaikka muodostuu itse radasta, ajajakorokkeesta, varikosta ja oheistiloista, kuten katsomo, sosiaalitilat, pys\xc3\xa4k\xc3\xb6intipaikat jne._NEWLINE_Mattorata on RC-autos\xc3\xa4\xc3\xa4nt\xc3\xb6jen m\xc3\xa4\xc3\xa4ritelm\xc3\xa4n mukaan kokolattiamatosta koottava v\xc3\xa4hint\xc3\xa4\xc3\xa4n 2 m leve\xc3\xa4 rata, johon on merkitty ajoura selv\xc3\xa4sti ja varustettu tarvittavilla oikasuesteill\xc3\xa4. Suomessa on vain harvoja kiinteit\xc3\xa4 mattoratoja, vaan radat kootaan harjoituksia ja kilpailuja varten matoista (jotka ovat v\xc3\xa4liajat rullalla) ja oikasuesteist\xc3\xa4 johonkin liikuntasaliin tai muuhun isoon tilaan. Radan pituudeksi tulee yleens\xc3\xa4 hieman yli 100 m. Mattoradalla ajetaan 1/10 touring- ja 1/12 ns. mattoautoilla. _NEWLINE_Asfalttiratana k\xc3\xa4ytet\xc3\xa4\xc3\xa4n Suomessa on muutama kiinte\xc3\xa4 pelk\xc3\xa4st\xc3\xa4\xc3\xa4n RC-autoilua varten tarkoitettu asfalttirata, jossa rata kiert\xc3\xa4\xc3\xa4 radan muotoon asfaltoituna nurmikkopohjalla. Asfalttiradan leveys on v\xc3\xa4hint\xc3\xa4\xc3\xa4n 3 m ja pituus yleens\xc3\xa4 200-300 m. Ajajakoroke, johon tarvittaessa mahtuu jopa 15 kuljettajaa, on yleens\xc3\xa4 pari metri\xc3\xa4 korkea. Varikko voi olla katettu tai avoin ja siell\xc3\xa4 t\xc3\xa4ytyy olla v\xc3\xa4hint\xc3\xa4\xc3\xa4n verkkos\xc3\xa4hk\xc3\xb6\xc3\xa4 k\xc3\xa4yt\xc3\xb6ss\xc3\xa4. Asfalttiradoilla ajetaan sek\xc3\xa4 s\xc3\xa4hk\xc3\xb6- ett\xc3\xa4 polttomoottorik\xc3\xa4ytt\xc3\xb6isill\xc3\xa4 1/10 touring-autoilla, 1/10 rata-autoilla, 1/8 polttomoottori-rata-autoilla ja 1/5 rata-autoilla._NEWLINE_Maastoautoradan (crossiradan) pinta vaihtelee. Sen pit\xc3\xa4isi olla niin kovaa maa-ainesta, ettei se kuluisi k\xc3\xa4yt\xc3\xb6ss\xc3\xa4. Savi, sek\xc3\xa4 erilaiset sekoitukset eri maa-ainesta ovat tyypillisi\xc3\xa4. Pieni p\xc3\xa4tk\xc3\xa4 radan pinnasta voi olla jopa betonia. Maastoautorataan kuuluvat oleellisena osana hyppyrit, joista nopea kisa-auto voi hyp\xc3\xa4t\xc3\xa4 jopa 5-25metri\xc3\xa4. Radat ovat samaa pituusluokkaa asfalttiratojen kanssa, jopa pidempi\xc3\xa4, eli yli 300 m.'